คุณประโยชน์เปลือกเม็ดมะม่วงหิมพานต์
ภาพ : Wits University,เม็ดมะม่วงหิมพานต์เป็นหนึ่งในของกินที่มีคุณค่าทางโภชนาการ มีสารอาหารที่ดีต่อร่างกาย โดยเฉพาะเป็นแหล่งโปรตีนและไขมันที่ดี แม้จะรู้ถึงคุณประโยชน์อันมากมายแต่นักวิทยาศาสตร์ก็ไม่หยุดยั้งที่จะวิจัยมองหาประโยชน์ของมะม่วงหิมพานต์ เมื่อเร็วๆนี้,ทีมนักวิทยาศาสตร์นานาชาตินำโดยวิทยาลัยเคมีแห่งมหาวิทยาลัยวิทวอเตอร์สแรนด์ ในแอฟริกาใต้ และมหาวิทยาลัยโยฮันเนส กูเต็นเบิร์ก ไมนซ์ ในเยอรมนี ค้นพบวิธีผลิตครีมกันแดดที่มีศักยภาพโดยใช้ของเหลือทิ้งจากเม็ดมะม่วงหิมพานต์ ทีมวิจัยเผยว่าได้ใช้เทคนิคในการผลิตสารที่มีประโยชน์จากไม้และของเสียจากพืชที่ไม่สามารถบริโภคได้อย่างรวดเร็ว โดยนำไปผ่านกระบวนการทางเคมีชื่อไซโลเคมิสทรี (xylochemistry) คือการใช้ไม้เป็นแหล่งวัตถุดิบสำหรับการสังเคราะห์ทางเคมี ซึ่งจากการใช้เปลือกเหลือทิ้งของเม็ดมะม่วงหิมพานต์ ทำให้ผลิตสารประกอบอะโรมาติกคือสารที่มีกลิ่นหอม สารอะโรมาติกแบบใหม่นี้ได้แสดงการดูดซับรังสียูวีหรือรังสีอัลตราไวโอเลต ทั้งแบบยูวีเอ (UVA) และยูวีบี (UVB) ได้ดี,รังสียูวีนั้นสร้างความเสียหายให้แก่วัสดุและส่งผลกระทบต่อการเปลี่ยนสีของเม็ดสี, การผุกร่อน, การสูญเสียความมันวาว และคุณสมบัติเชิงกล รวมถึงแผดเผาสร้างริ้วรอยก่อนวัยให้กับมนุษย์และสัตว์ สารอะโรมาติกจากเปลือกเหลือทิ้งของเม็ดมะม่วงหิมพานต์ที่คิดค้นนี้ เชื่อว่าจะสามารถปกป้องมนุษย์ สัตว์ และวัสดุโพลิเมอร์อื่นๆจากอันตรายของรังสีจากดวงอาทิตย์.
เม็ดมะม่วงหิมพานต์เป็นหนึ่งในของกินที่มีคุณค่าทางโภชนาการ มีสารอาหารที่ดีต่อร่างกาย โดยเฉพาะเป็นแหล่งโปรตีนและไขมันที่ดี แม้จะรู้ถึงคุณประโยชน์อันมากมาย
มะม่วงหิมพานต์,เม็ดมะม่วงหิมพานต์,คุณค่าทางโภชนาการ,แหล่งโปรตีน,ไขมันดี,สารอะโรมาติก,ชื่นชีวิต,การศึกษา